Diari Oficial de la Generalitat Valenciana


Sumari del DOGV 1383, del 18-09-1990 (1990/818730)

ORDRE de 6 de setembre de 1990, de la Conselleria d'Economia i Hisenda, per la qual es desplega el Decret 91/1990, del Consell de la Generalitat Valenciana.
------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1990/09/06/(1)/dof/vci/html**

### Dades del document

Número de DOGV
:   1383

Data del DOGV
:   18-09-1990

Secció del DOGV
:   DISPOSICIONS GENERALS

Número del document
:   1990/818730


Data del document
:   06-09-1990

Organisme emissor
:   Conselleria d'Economia i Hisenda

Tipus de document
:   Ordre

Anàlisi jurídica

Ordre de 6 de setembre de 1990, de la Conselleria d'Economia i Hisenda, per la qual es desplega el Decret 91/1990, del Consell de la Generalitat Valenciana.  
El Decret 91/1990, d?11 de juny, del Consell de la Generalitat Valenciana, pel qual es regula la concessió d'incentius a determinades activitats de la indústria, artesania, serveis avançats a les empreses i sector turisme, estableix en la disposició final tercera que la Conselleria d'Economia i Hisenda està autoritzada per a dictar la disposició que determine els òrgans competents per a l'aplicació del Decret, i també el sistema de control dels fons cofinançats pel Fons Europeu de Desenvolupament Regional (FEDER).  
Fent ús de les atribucions que em confereix el Decret esmentat,  
ORDENE:  
Article primer. Organs competents   
Són òrgans competents en l'aplicació del decret els següents:  
a) Per a rebre i tramitar les sol·licituds d?ajuda: la Conselleria, organisme autònom o empresa pública de la Generalitat Valenciana que siga competent en relació amb l'activitat del projecte.  
b) Per a resoldre els expedients de sol·licitud i les incidències i modificacions d?aquests: la Conselleria, organisme autònom o empresa pública de la Generalitat Valenciana on estiguen consignats els crèdits pressupostaris corresponents.  
c) Per a liquidar les subvencions i realitzar el controll inspecció de les ajudes concedides: la Conselleria, organisme autònom o empresa pública de la Generalitat Valenciana que les haja concedit.  
Article segon. Utilització de fons cofinançats pel Fons Europeu de Desenvolupament Regional (FEDER).  
1. Quan l?òrgan competent en concedir una subvenció considere que aquesta pot integrar-se en les actuacions cofinançades pel Fons Europeu de Desenvolupament Regional, trametrà a la Direcció General d'Economia i Política Financera de la Conselleria d'Economia i Hisenda la informació següent:  
a) Resum de dades bàsiques ajustat a un imprès normalitzat segons el model que establirà la Direcció General d'Economia i Política Financera.  
b) Resolució dictada sobre l?expedient de sol·licitud, o proposta de resolució, si s?escau.  
c) Partides pressupostàries a càrrec de les quals s'ha realitzat o es realitzarà la subvenció.  
2. Sobre la base de la informació anterior, la Direcció General d'Economia i Política Financera realitzarà un informe on es determinarà si el projecte pot rebre o no el finançament comunitari.  
3. Les concessions de subvencions i les incidències posteriors a la concessió de la subvenció, quan afecten projectes cofinançats pel Fons Europeu de Desenvolupament Regional, hauran de ser comunicades a la Direcció General d'Economia i Política Financera en un termini màxim d'un mes després de la resolució.  
4. La Direcció General d'Economia i Política Financera valorarà si les incidències dels projectes aprovats i el grau d'execució dels programes pressupostaris afecten els compromisos financers de la Generalitat Valenciana. Per a garantir el compliment d?aquests compromisos queda facultada per a requerir tota la informació que calga i per a promoure l'adopció de les mesures que estime necessàries.  
València, 6 de setembre de 1990.  
El Conseller d'Economia i Hisenda,   
ANTONI BIRLANGA CASANOVA


Còpia Permalink ELI